JT Lauritsen

**Jan Tore (JT) Lauritsen** (født 1967) er en norsk blues-/soulartist med ni plateutgivelser bak seg, sammen med sitt **Buckshot Hunters**. I tillegg til vokal, trakterer han trekkspill, hammondorgel og munnspill.

Han og bandet er blitt nominert til Spellemannprisen 2018 i klassen blues for *Blue Eyed Soul Vol.1* og Spellemannprisen 2025 i samme klasse for *Still Be Friends*. JT Lauritsen & The Buckshot Hunters har turnert over hele verden siden starten i 1995. Lauritsen har vært en av artistene på Delbert McClintons Sandy Beaches Cruise i Karibien siden 2010. I 2012 var hele Buckshot Hunters med. Delbert McClinton har på mange måter vært en slags mentor for Lauritsen.

## Tidligere karriere
Jan Tore Lauritsen startet sin karriere som vokalist i bandet Black´n Blues, et band fra Romerike, som ga ut albumet *Adress Unknown* i 1991. Parallelt med dette begynte Lauritsen et lengre samarbeid med den Norske Roots-artisten Trond Granlund. Lauritsen traff flere av sine medmusikanter i Buckshot Hunters gjennom samarbeidet med Granlund.

## JT Lauritsen & The Buckshot Hunters
Buckshot Hunters er bandet Jan Tore Lauritsen startet sammen med gitarist Arnfinn Tørrisen. De fikk med seg bassist Kyrre Sætran, trommeslager Per Eriksen og gitarist Nils Halleland. Dette var besetningen det første året og på den første innspillingen i 1995. I 1996 traff han trommeslager Jon Grimsby gjennom samarbeidet med Trond Granlund. Han ble etter hvert med i The Buckshot Hunters på spillejobber med forskjellige bassister, blant andre Billy Troiani, Kyrre Sætran og Atle Rakvåg på bass fra 1997 til 2017. Gjennom musikkmiljøet på Romerike kjente han orgelspilleren Paul Wagnberg. Han ble med på flere innspillinger og turnerte med bandet når han hadde fri fra jazzgruppen The Real Thing. På denne tiden var også sangerinnen Stina Stenerud med på vokal. Hun var blant annet med på den lange turen til Byron Bay Bluesfest i Australia i 2002. Rundt 2005/06 ble Paul Wagnberg erstattet med Iver Olav Erstad. I 2009/10 ble Erstad erstattet med gitaristen Ian Fredrick Johannesen, som fremdeles er medlem av Buckshot Hunters. I 2017 meldte Atle Rakvåg fra om at han av tidsmessige grunner ikke kunne fortsette i bandet, og Morten Nordskaug erstattet ham.

## Bandet
* Jan Tore Lauritsen - vokal, trekkspill, Hammond-orgel og munnspill 
* Arnfinn Tørrisen - gitar 
* Jon Grimsby - trommer, perkusjon og vokal 
* Ian Fredrick Johannesen - gitar 
* Morten Nordskaug - bass og vokal

### Tidligere medlemmer
* Kyrre Sætran - bass og vokal (1995)
* Nils Halleland - gitar og vokal (1995)
* Per Eriksen - trommer (1995)
* Bill Troiani - bass og vokal (1996)
* Atle Rakvåg - bass og vokal (1997-2017)
* Stina Stenerud - vokal (2001-2011)
* Paul Wagnberg - Hammond B3 og vokal (2000-2006)
* Iver Olav Erstad - Hammond B3 og Fender Rhodes (2006-2010)

## Priser
* NBFs Bluespris 2014 - Notodden, Norge
* 3. plass i EBC, European Blues Challenge 2015 - Brussel, Belgia
* Semifinalist i IBC (International Blues Challenge) 2017 - Memphis, US
* Nominert til Spellemannprisen 2018 i klassen blues for *Blue Eyed Soul Volume 1*
* Nominert til Spellemannprisen 2025 i klassen blues for *Still Be Friends*

## Diskografi for JT Lauritsen & The Buckshot Hunters
* *Buckshot Hunters* (1995, Hunters Records)
* *My Kind Of Blues* (1999, Hunters Records)
* *Make a Better World* (2001, Hunters Records)
* *Perfect Moves* (2004, Hunters Records)
* *Sqeezeboxing* (2007, Hunters Records)
* *LIVE* (2009, Hunters Records)
* *Play By The Rules, with Friends* (2013, Hunters Records)
* *Blue Eyed Soul Volume 1* (2018, Hunters Records)
* *Blue Eyed Soul Volume 2* (2020, Hunters Records)
* *Still Be Friends* (2025, Hunters Records)

## Referanser